Polisie vra hulp ná seun se lyk in straat gekry is | Netwerk24
Deur Cara-Lee Dorfling 22 Oktober 2019 13:05
Die lyk van Lisolethu Njezula is Maandag omstreeks 16:00 voor ’n huis in Mavavana-straat aangetref. Hy is een keer in die bors gesteek.
Kapt. André Beetge, polisiewoordvoerder, sê twee polisielede is deur gemeenskapslede in die straat voorgekeer en van Lisolethu se lyk ingelig.
Volgens Beetge is die tienerseun nie as vermis aangemeld nie en is hy vermoedelik vroeër die dag vermoor.
Lisolethu het ’n blou baadjie, wit hemp, wit kortbroek en swart Nike-tekkies aangehad. Dit is nog nie duidelik of iets by hom gesteel is nie.
Enigeen met inligting wat die polisie in die moordondersoek kan help, kan die Stopmisdaadnommer by 08600 10111 of die KwaZakhele-polisiekantoor by 041 408 7701 bel.
Meer oor: Port Elizabeth | Kwazakhele | Lyk Gevind | Polisie-Ondersoek | Misdaad
Polisie kyk na Swartlandse sakeman se dood